**ZÁPIS č. 1**

 **Z RIADNEHO ZASADNUTIA SPRÁVNEJ RADY TASR**

 **24. januára 2023 so začiatkom o 15.00 h**

**Prítomní členovia Správnej rady:** Jozef Bednár, Ladislav Mikuš, Alena Mezeiová, Peter Mestický, Jozef Tuhovčák

 **Ospravedlnení:** -

**Hostia:** Vladimír Puchala, generálny riaditeľ TASR

**Miesto konania:** TASR, Dúbravská cesta 14, Bratislava

**--------------------------------------------------------------------------------------------------------------------------------------**

Rokovanie v zmysle čl. 3, 5, ods. 1 a čl. 9 ods. 6 Rokovacieho poriadku SR TASR viedol predseda SR TASR Jozef Bednár. Konštatoval, že rada je uznášaniaschopná, navrhol program zasadnutia a dal o ňom hlasovať.

Program:

1. **Zmluva o poskytovaní služieb vo verejnom záujme na rok 2023**
2. **Rozpočet TASR na rok 2023**
3. **Voľba predsedu a podpredsedu Správnej rady TASR**
4. **Rôzne**

**UZNESENIE č. 01/24/01/2023:**

Členovia SR TASR schválili program zasadnutia:

ZA: J. Bednár PROTI: 0 ZDRŽAL SA: 0

 L. Mikuš

 P. Mestický

 A. Mezeiová

 J. Tuhovčák

Uznesenie bolo prijaté.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Zmluva o poskytovaní služieb vo verejnom záujme na rok 2023**

V. Puchala predložil členom Správnej rady TASR Zmluvu o poskytovaní služieb vo verejnom záujme uzatvorenú medzi TASR a Ministerstvom kultúry SR. Predmetom tejto zmluvy je úprava podmienok poskytnutia, použitia a vyúčtovania príspevku zo štátneho rozpočtu agentúre na poskytovanie služieb vo verejnom záujme na rok 2023. Príspevok zo štátneho rozpočtu na rok 2022 na poskytovanie služieb vo verejnom záujme je stanovený v sume 2 200 000,00 eur.

Členovia Správnej rady sa informovali o reakciách na list, ktorý v novembri 2022 zasielali predsedovi NR SR, ministerstvu financií a kultúry a žiadali v ňom navýšenie príspevku zo štátneho rozpočtu pre TASR. Správna rada TASR neobdržala žiadnu reakciu na list.

V. Puchala informoval o rokovaniach, ktoré v tejto súvislosti absolvoval i o odpovedi MK SR. GR zdôraznil, že TASR dostala za ostatné dva roky od štátu najmenej peňazí od roku 2014.

Predseda SR TASR J. Bednár po krátkej diskusii členov rady predložil návrh na uznesenie:

**UZNESENIE č. 02/24/01/2023:**

Správna rada TASR schválila Zmluvu o poskytovaní služieb vo verejnom záujme s MK SR na rok 2023.

ZA: J. Bednár PROTI: 0 ZDRŽAL SA: 0

 L. Mikuš

 P. Mestický

 A. Mezeiová

 J. Tuhovčák

Uznesenie bolo prijaté.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Rozpočet TASR na rok 2023**

Ako uviedol V. Puchala,predkladaný návrh vychádza z návrhu príjmov a výdavkov MF SR, ktorý bol TASR doručený v súvislosti s prípravou návrhu rozpočtu verejnej správy na roky 2023-2025 v mesiaci máj 2022. Vzhľadom na zmeny, ktoré nastali po tomto období, bol tento návrh modifikovaný.

Návrh rozpočtu je zostavený na úrovni hlavných kategórií a kategórií v štruktúre príjmov a výdavkov platnej rozpočtovej klasifikácie v súlade s Opatrením MF SR z 8. decembra 2004 č. MF/010175/2004-42 v znení neskorších dodatkov, ktorým sa ustanovuje druhová, organizačná a ekonomická klasifikácia.

Návrh rozpočtu je spracovaný v súlade so všeobecne záväznými právnymi predpismi a vychádza z informácií a zmien známych v období, kedy sa návrh zostavoval, pri dodržaní zásad hospodárnosti, efektívnosti a účelovosti.

Ako vyplýva z predkladaného návrhu, jeho príjmová časť sa i v nasledujúcom roku bude skladať z dvoch hlavných zdrojov: sú to príjmy z predaja spravodajstva a príjmy zo štátneho rozpočtu. Okrem uvedených zdrojov budú vstupovať do celkovej výšky príjmov rozpočtovaných na rok 2023 tiež príjmy z podnájmu, ďalej úroky z poskytnutej pôžičky a iné nedaňové príjmy (napr. kurzové rozdiely a splátky škôd), zostatok prostriedkov z predchádzajúceho roku a tiež príjem zo splátky pôžičky od dcérskej spoločnosti.

Na základe týchto skutočností bola príjmová časť na rok 2023 zostavená v celkovej výške 5 868 366 eur.

Výdavková časť rozpočtu v celkovej výške 5 594 848 eur zahrňuje výdavky na mzdy, odvody, tovary a služby a investície.

Ako vyplýva z predkladaného návrhu, rozpočet Tlačovej agentúry na rok 2022 je zostavený s celkovým prebytkom vo výške 273 518 eur.

Členovia Správnej rady v diskusii ocenili plánovaný nárast príjmu z predaja spravodajských servisov a fakt, že zvýšené príjmy chce manažment agentúry premietnuť do zvýšenia platov zamestnancov. Ocenili rovnako aj ponuku na trvalý pracovný pomer, ktorú externí spolupracovníci dostali od vedenia TASR a niektorí z nich ju prijali.

Predseda SR TASR J. Bednár po diskusii členov rady predložil návrh na uznesenie:

**UZNESENIE č. 03/24/01/2023:**

Správna rada TASR prerokovala a schválila návrh rozpočtu TASR na rok 2023.

ZA: J. Bednár PROTI: 0 ZDRŽAL SA: 0

 L. Mikuš

 P. Mestický

 A. Mezeiová

 J. Tuhovčák

Uznesenie bolo prijaté.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Voľba predsedu a podpredsedu Správnej rady TASR**

Predseda Správnej rady J. Bednár upozornil na fakt, že funkčné obdobie predsedu a podpredsedu SR sa chýli ku koncu, a preto je potrebné pristúpiť k novej voľbe.

Ako pripomenul, podľa článku 2, ods. 3 Rokovacieho poriadku Správnej rady TASR si *predsedu a podpredsedu zo svojich členov volí správna rada nadpolovičnou väčšinou hlasov všetkých členov správnej rady. Predseda a podpredseda sú volení na obdobie jedného roka a môžu byť zvolení opakovane.*

J. Bednár vyzval členov SR TASR, aby predložili návrhy na kandidátov na obe funkcie. J. Tuhovčák predniesol návrh na to, aby sa predsedníčkou SR TASR stala A. Mezeiová a podpredsedom P. Mestický. Následne J. Bednár predložil dva návrhy na uznesenia.

**UZNESENIE č. 04/24/01/2023:**

Správna rada TASR zvolila za svoju predsedníčku A. Mezeiovú od 1. marca 2023 do 4. marca 2024.

ZA: J. Bednár PROTI: 0 ZDRŽAL SA: A. Mezeiová

 L. Mikuš

 P. Mestický

 J. Tuhovčák

 Uznesenie bolo prijaté.

**UZNESENIE č. 05/24/01/2023:**

Správna rada TASR zvolila za svojho podpredsedu P. Mestického od 1. marca 2023 do 26. februára 2024.

ZA: J. Bednár PROTI: 0 ZDRŽAL SA: P. Mestický

 L. Mikuš

 A. Mezeiová

 J. Tuhovčák

 Uznesenie bolo prijaté.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Rôzne**

Členovia Správnej rady TASR sa dohodli na najbližšom termíne rokovania 28. februára 2023 o 15:00 v sídle TASR.

Predseda SR TASR J. Bednár v súlade s Rokovacím poriadkom SR TASR ukončil zasadnutie rady.

Bratislava, 24. januára 2023

Zapísal:

 Jozef Bednár v.r.